Den 48-årige mand, som var tiltalt for handel og forsøg på handel med godt 1,6 kilo kokain, tilstod det hele.

Det var en lynhurtig afgørelse i Retten i Aalborg, da en 48-årig mand blev dømt for handel og forsøg på handel med godt 1,6 kilo kokain. Den 48-årige mand fra Hobro tilstod nemlig både narkohandel, forsøg på handel og opbevaring af narko, som er foregået fra september 2020 til april 2021. Afsløret af kommunikation Den 48-årige mand havde ellers nøje forsøgt at skjule kokainhandlen. - Han havde via den krypterede kommunikationsplatform SKY bestilt og forsøgt at bestille kokain, fortæller anklager Kim K. Kristensen, der førte sagen i retten. Iføgle anklageren kommunikerede den dømte her med andre pushere, der hentede stoffet, som herefter blev fordelt rundt mellem ham og andre, som han samarbejde med. I perioden fra september 2020 til februar 2021 havde den 48-årige bestilt mere end et kilo kokain, og i februar 2021 forsøgte han så at bestille yderlige 475 gram. Derudover blev han også dømt for at opbevare omkring 80 gram kokain. - Han blev idømt fire års fængsel, og det var både jeg og hans forsvarer enige i. Den 48-årige modtog dommen og skal forblive varetægtsfængslet, oplyser anklageren.